ತಲೆ ತಿರುಗಿಸುತ್ತೆ ಟಿಕ್ ಟಾಕ್ ನಲ್ಲಿ ಯುವತಿ ಹೊಂದಿರುವ ಫಾಲೋವರ್ಸ್ ಸಂಖ್ಯೆ.! ಅಮೆರಿಕದ ಅಪ್ರಾಪ್ತೆಯೊಬ್ಬಳು ಟಿಕ್ಟಾಕ್ನಲ್ಲಿ ಯಾರೂ ಮಾಡಿರದ ಸಾಧನೆಯನ್ನ ಮಾಡುವ ಮೂಲಕ ನೆಟ್ಟಿಗರು ಹುಬ್ಬೇರಿಸುವಂತೆ ಮಾಡಿದ್ದಾಳೆ. ಟಿಕ್ಟಾಕ್ನಲ್ಲಿ ಬರೋಬ್ಬರಿ 100 ಮಿಲಿಯನ್ ಫಾಲೋವರ್ಸ್ ಗಳನ್ನ ಹೊಂದುವ ಮೂಲಕ ವಿಶ್ವದಲ್ಲೇ ಅತಿ ಹೆಚ್ಚು ಫಾಲೋವರ್ಸ್ ಹೊಂದಿರುವ ಟಿಕ್ಟಾಕರ್ ಎಂಬ ಕೀರ್ತಿಗೆ ಪಾತ್ರಳಾಗಿದ್ದಾಳೆ. ಚಾರ್ಲಿ ಡಿ ಅಮೆಲಿಯಾ ಎಂಬ 16 ವರ್ಷ ಪ್ರಾಯದ ನೃತ್ಯಗಾರ್ತಿ ಚೀನಾದ ಈ ಅಪ್ಲಿಕೇಶನ್ನಲ್ಲಿ ಹೊಸದೊಂದು ಸಾಧನೆ ಮಾಡಿದ್ದಾಳೆ. ಇನ್ನು ಈಕೆಯನ್ನ ಬಿಟ್ಟರೆ ಆಡಿಸನ್ ರೋ ಎಂಬವರು 69.9 ಮಿಲಿಯನ್ ಫಾಲೋವರ್ಸ್ ಹೊಂದಿದ್ದಾರೆ. ಈಕೆ ಟಿಕ್ಟಾಕ್ನಲ್ಲಿ ತನ್ನ ನೃತ್ಯ ಸಾಮರ್ಥ್ಯ ತೋರಿಸುವ ಮೂಲಕ ಈ ಇಷ್ಟು ಫಾಲೋವರ್ಸ್ ಪಡೆದಿದ್ದಾಳೆ. ಮಾತ್ರವಲ್ಲದೇ ನೇಲ್ಪಾಲಿಶ್ ಕಂಪನಿಯೊಂದರ ಜೊತೆಗೂ ಈಕೆ ಸಹಭಾಗಿತ್ವ ಹೊಂದಿದ್ದಾಳೆ. ಇಷ್ಟು ಮಾತ್ರವಲ್ಲದೇ ಕೆಲ ದಿನಗಳ ಹಿಂದಷ್ಟೇ ಹೊಸ ಸಿನಿಮಾವೊಂದಕ್ಕೆ ಸಹಿ ಹಾಕಿದ್ದಾಳೆ.